Jason Harris

# Tunninurk

Artiklis "Täheaeg" selgitasime, et taevakeha otsetõus osutab täheajale, mil objekt ületab vaatleja kohaliku meridiaani. Taevakeha tunninurk tähendab erinevust kohaliku täheaja ning taevakeha otsetõusu vahel:

TN obj = KTA + OT obj

Seega näitab taevakeha tunninurk, kui palju täheaega on möödunud hetkest, mis objekt asus vaatleja kohalikul meridiaanil. Ühtlasi on see nurkkaugus taevakeha ja meridiaani vahel, mida mõõdetakse tundides ( 1 tund = 15 kraadi). Kui näiteks objekti tunninurk on 2,5 tundi, ületas ta kohaliku meridiaani 2,5 tunni eest ning on parajasti 37,5 kraadi meridiaanist lääne pool. Negatiivne tunninurk näitab aega järgmise meridiaani ületuseni. Ja mõistagi tähendab nulliga võrduv tunninurk, et taevakeha asub parajasti kohalikul meridiaanil.