# &kmines;i käsiraamat

## Sissejuhatus

&kmines; on klassikaline miiniotsimise mäng, kus tuleb avada kõik miinideta väljad ilma mõnel miinil plahvatamata.

Ruutu avades ilmub nähtavale number, mis osutab, mitu miini antud ruutu ümbritseb. Kui number puudub, avanevad ümbritsevad ruudud automaatselt. Turvaliste ruutude avamise käigus on väga tulus asetada (hiire parema nupuga klõpsates) lipukesi ruutudele, mis kindlasti või äärmiselt tõenäoliselt varjavad miine.

## Kuidas mängida

Kasutada saab hiirt ja selle kolme nuppu (kahenupulistel hiirtel on võimalik keskmise nupu klõpsu matkida üheaegse vajutamisega hiire vasakule ja paremale nupule), et avada ruudud või tähistada need lipukestega. Nüüd lähemalt:

- Hiire vasak nupp avab ruudu. Kui selle all on miin, see plahvatab ning mäng ongi läbi.

  Kui ruudu all miini pole, ilmub nähtavale number. See näitab, mitu naaberruutu varjavad endas miine. Millised? See ongi mängu põhiküsimus.

  Igal ruudul (välja arvatud serva- ja nurgaruudud) on kaheksa naaberruutu.

  Kui ühelgi naaberruudul miini ei asetse, avaneb ruut puhtana ning ühtlasi avanevad automaatselt ka kõik tema naaberruudud.

  Klõps hiire vasaku nupuga lipukesega tähistatud ruudul on ohutu ega too kaasa mingeid tagajärgi.

- Hiire parema nupuga saab märkida ruute, mis sisaldavad miine (tekib punane lipuke), või, kui see võimalus on sisse lülitatud, on ebakindlad (tekib küsimärk). Ebakindlad ruudud võivad olla kasulikud, kui sa ei ole miinide asetuse osas eriti kindel.

- Hiire keskmine nupp avab ümbritsevad ruudud, kui numbriga ruudu kõrval on märgitud täpselt vajalik arv ruute lipukesega. See on üsna kasulik võte, sest võimaldab tegutseda märksa kiiremini kui ruute ükshaaval avades.

  Kui lipud ei ole aga õigesti asetatud, käib plahvatus ja mäng on läbi.

- Klõps kollasel naerusuul käivitab uue mängu.

Nii käib asi vaikimisi. Hiirenuppude tegevusi saab ümber määrata. Lähemat infot selle kohta vaata osast Mängu valikud.

### &kmines;i aken

&kmines;i aken &kmines;i aken

&kmines;i aknas asuvad:

- Kast, mis näitab, mitu miini on veel märkimata. Iga kord, kui märgid lipukesega ära miini asukoha, number kahaneb.

  Kast ei näita, kas oled miinid õigesti või valesti märkinud, vaid osutab ainult seda, kui palju miine on sul teoreetiliselt vaja veel märkida.

  Toodud näites on jäänud märkida veel 40 miini.

- Kollane naerusuu. Sellel klõpsamine käivitab uue mängu. Kui kaotad mängu, tõmbub nägu nutuseks.

- Paremal asuv kast näitab, kui palju aega on mäng võtnud. Mida kiiremini suudad mängu läbida, seda tõenäolisem on sul edetabelisse pääseda.

- Mänguväli. Selle suurus varieerub sõltuvalt mängu valitud raskusastmest. Toodud näites on mänguvälja suuruseks 256 ruutu. See on ala, kus mäng tegelikult käib.

## Mängu valikud

&kmines;i seadistamine käib menüükäsuga Seadistused &kmines;i seadistamine , mis avab seadistamisdialoogi.

&kmines;i seadistamine &kmines;i seadistamine

Dialoog koosneb kolmest osast.

Mäng

- Esimene võimalus, Küsimärgi lubamine, võimaldab määrata, kas ruute saab tähistada kahtlastena või mitte. Kui selle võimaluse ees seisev kastike on märgitud, põhjustab klõps hiire parema nupuga ruudul sellele lipukese asetamise. Uus klõps aga muudab lipukese märgiks ?, mis osutab, et sa ei ole kindel, kas ruudu all peitub miin või mitte. Kolmandat korda klõpsates on ruut jälle neitsilikult puhas.

  Kui see võimalus on märkimata, siis annab klõps hiire parema nupuga ruudule punase lipukese, teine klõps aga eemaldab selle, jättes ? seega vahele.

  Järgmine võimalus, Klaviatuuri lubamine, määrab, kas mängus töötavad ka kiirklahvid. Vaikimisi kiirklahve tutvustab keys ning neid saab muuta menüükäsuga Seadistused Kiirklahvide seadistamine....

  See võimalus puudutab vaid otseselt mängimisega seotud kiirklahve. Selliseid klahvikäske, nagu Uus või Välju, see ei puuduta - need toimivad niikuinii.

  Võimalus Mäng peatatakse, kui aken taustale saadetakse peatab automaatselt mängu, kui &kmines;i aken ei asu enam fookuses. Kui mäng on peatatud, kaob mängulaud, nii et seda võimalust ei saa kasutada tüssamiseks!

  Võimalus "Maagiline" näitamine lülitab sisse maagilise näitamise režiimi. Selles režiimis teeb &kmines; suure osa mängust sinu eest ära: kui oled avanud piisavalt palju ruute, et olla kindel, et mingi ruudu all on miin, märgib &kmines; selle automaatselt miiniks ja paljastab vastavalt ka muid ruute. Pane tähele, et selle režiimi kasutamise korral ei lähe sinu tulemused edetabelisse.

  Viimasena saab selles osas muuta hiirenuppudega seotud toiminguid. Võimalused on järgmised:

  Näitab

- Avab ruudu. Kui seal ei ole miini, ilmub nähtavale number. Kui ruudu all aga peitub miin, siis see plahvatab ja mäng on läbi.

Automaatne näitamine

- Klõps ruudul selle nupuga avab automaatselt kõik naaberruudud, mis ei ole märgitud punase lipukesega. Kui neist mõne all peitub miin, see plahvatab ja mäng on läbi.

Paneb/võtab lipu

- Klõps ruudul selle nupuga märgib selle vastavalt punase lipukesega, küsimärgiga või eemaldab viimase.

Paneb/võtab küsimärgi

- Klõps ruudul selle nupuga märgib selle küsimärgiga või eemaldab küsimärgi.

Välimus

- Ülemise kolme nupuga saab määrata lipu värvi, plahvatuse värvi ja vea värvi.

  Ülejäänud osa on seotud miinide värvidega. Kohandamiseks klõpsa iga kirje kõrval asuvale värvinupule ning vali meelepärane uus värv.

Mäng oma soovi kohaselt

- Ja lõpuks - kui sinu arvates ei paku olemasolevad variandid piisavalt pinget, võid mängu ka oma käe järgi üles ehitada. Liuguritega saab määrata mängulaua laiuse, kõrguse ja selle, kui suur osa (protsentuaalselt) mänguväljast on kaetud miinidega. Vaikimisi on mänguväljast miinide all 15 protsenti, nii et mängu saab tublisti raskemaks muuta.

Muutuste salvestamine

- Kui oled kõik soovitud muutused sooritanud, klõpsa nende rakendamiseks nupule OK.

  Kui aga sa tegelikult midagi muuta ei tahtnudki, vaid soovisid niisama uudistada, siis klõpsa nupule Loobu.

  Klõpsuga nupule Vaikeväärtused saad taastada mängu vaikeseadistuse. Klõps nupule OK muudab need püsivaks, vajaduse korral võid aga neid taas muutma asuda.

## Käsud/kiirklahvid

Allpool on lühidalt kirjeldatud kõiki menüüriba võimalusi.

### Menüü Mäng

Menüü Mäng sisaldab nelja kirjet.

&Ctrl;N Mäng Uus

- Käivitab uue mängu.

P Mäng Paus

- Peatab või taasalustab mängu. See varjab mänguvälja (välistades petmisvõimaluse) ning toob nähtavale nupu, millele vajutades saab mängu jätkata.

&Ctrl;H Mäng Näita rekordeid

- Näitab iga raskusastme edetabelit (kiiremaid aegu).

&Ctrl;Q Mäng Välju

- Lõpetab &kmines;i töö.

### Menüü Käik

H Käik Vihje

- Selle abil saad vihje, kuhu tasuks järgmisena klõpsata. Kui kasutad vihjet, ei lisata sinu tulemust edetabelisse.

Käik Lahenda

- See püüab käesoleva mängu lahendada.

Käik Lahendamise hinnang...

- Näitab dialoogi, mis arvutab käesoleva mängu tüübi lahendamise tõenäosuse.

Käik Vaata logi

- Näitab dialoogi viimase mängu logiga.

Käik Mängi logi

- Mängib käesolevat logi.

Käik Salvesta logi...

- Näitab käesoleva logi salvestamise dialoogi.

Käik Lae logi...

- Näitab logi laadimise dialoogi.

### Menüü Vaade

&Ctrl;+ Vaade Suurenda

- Suurendab mänguvälja suurust.

&Ctrl;- Vaade Vähenda

- Vähendab mänguvälja suurust.

### Menüü Seadistused

Seadistused Menüüriba näitamine

- Kui see võimalus on lubatud, on menüüriba näha, vastasel juhul on see varjatud.

  Varjatud menüüriba nägemiseks klõpsa kuskil mänguväljal hiire parema nupuga. See avab väikese menüü, kust tuleb valida võimalus Menüüriba näitamine ja see ilmubki taas nähtavale.

Seadistused Mängu tüüp

- Võimaldab alammenüüst valida mängu raskusastme.

  Vaikimisi on olemas kolm raskusastet: Kerge (64 ruutu, 10 miini), Tavaline (256 ruutu, 40 miini) ja Ekspert (480 ruutu, 99 miini). Samuti on olemas tase Soovikohane....

  Kui valid võimaluse Soovikohane..., kasutatakse väärtusi, mille oled määranud dialoogis &kmines;i seadistamine.

Seadistused Kiirklahvide seadistamine...

- Võimaldab muuta &kmines;i kiirklahve.

Seadistused Märguannete seadistamine...

- Avab &kde; tavapärase märguannete seadistamise dialoogi, kus saab muuta &kmines;i kasutatavaid märguandeid (helid, visuaalsed teated &etc;).

Seadistused Rekordite seadistamine...

- Kaardil Üldine saab muuta oma hüüdnime ning anda enda kohta (loodetavasti tabava) kommentaari, mida näidatakse edetabelis. Võimalik on ära märkida ka kastike Globaalsete rekordite kasutamine, mis võimaldab võrrelda oma taset teiste &kmines;i mängijatega võrgus asuvas edetabeliserveris. Kui oled ühendatud Internetti, saadab &kmines; automaatselt mängu lõppedes sinu tulemuse rekordite veebiserverisse (kmines.sf.net).

  Kaardil Muud näeb enda registreerimisandmeid saidil kmines.sf.net. Kui globaalsed rekordid on lubatud, näeb sel kaardil hüüdnime kaardilt Üldine, millega oled ennast registreerinud, ning krüptovõtit, mis peaks välistama igasuguse tüssamise. Võti genereeritakse registreerimisel saidis kmines.sf.net, kui lülitad esimest korda sisse valiku Globaalse rekordite lubamine. Regstreerimisvõtit kasutatakse koos hüüdnimega kasutajate unikaalseks tuvastamiseks, kuid üht ja sama hüüdnime nagunii ei lubata. Enda kõrvaldamiseks globaalsest edetabelist klõpsa nupule Eemalda.

Seadistused &kmines;i seadistamine...

- Võimaldab kohandada mängu seadistusi. Täpsemalt vaata selle kohta osa Mängu seadistused.

### Menüü Abi

&help.menu.documentation;

### Vaikimisi kiirklahvid

Järgnev tabel näitab vaikimisi kiirklahve.

### Kiirklahvid

Klahv | Toiming
Nooled | Liigutavad kursorit mänguväljal.
PageDown | Liigub alumisse serva
PageUp | Liigub ülemisse serva
Home | Liigub vasakusse serva
End | Liigub paremasse serva
Tühik | Avab ruudu.
W | Märgib ruudu miiniks
Return | Avab automaatselt kõik ümbritsevad ilma lipukeseta väljad.
&Ctrl;N | Uus mäng
P | Paus
&Ctrl;Q | &kmines;i töö lõpetamine
F1 | &kmines;i käsiraamat
&Shift;F1 | Mis see on?
&Ctrl;H | Rekordite näitamine
&Ctrl;M | Menüüriba näitamine
&Ctrl;+ | Suurendamine
&Ctrl;- | Vähendamine

Neid klahviseoseid saab muuta menüükäsuga Seadistused Kiirklahvide seadistamine...

## Autorid ja litsents

&kmines;

Rakenduse autoriõigus 1996-2000: &Nicolas.Hadacek; &Nicolas.Hadacek.mail;

Dokumentatsiooni autoriõigus 2000: &Nicolas.Hadacek; &Nicolas.Hadacek.mail;

Dokumentatsiooni uuendas KDE 2.0 tarbeks: &Mike.McBride; &Mike.McBride.mail;

Mõningad muudatused &kde; 3.2 tarbeks: &Philip.Rodrigues; &Philip.Rodrigues.mail;

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

### &kmines;i hankimine

&install.intro.documentation;

### Kompileerimine ja paigaldamine

&install.compile.documentation;